OpenLLM-France/wikimedia huggingface dataset:
# Hartwell (Geòrgia)

Hartwell és una població dels Estats Units a l'estat de Geòrgia. Segons el cens del 2000 tenia 4.188 habitants.

## Demografia

Segons el cens del 2000, Hartwell tenia 4.188 habitants, 1.760 habitatges, i 1.073 famílies. La densitat de població era de 349,2 habitants/km².
Dels 1.760 habitatges en un 24% hi vivien nens de menys de 18 anys, en un 38,5% hi vivien parelles casades, en un 19,1% dones solteres, i en un 39% no eren unitats familiars. En el 36,7% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,9.
Per edats la població es repartia de la següent manera: un 21,7% tenia menys de 18 anys, un 7,7% entre 18 i 24, un 24,1% entre 25 i 44, un 21,9% de 45 a 60 i un 24,6% 65 anys o més.
L'edat mediana era de 42 anys. Per cada 100 dones de 18 o més anys hi havia 70,6 homes.
La renda mediana per habitatge era de 26.411 $ i la renda mediana per família de 34.560 $. Els homes tenien una renda mediana de 28.512 $ mentre que les dones 24.107 $. La renda per capita de la població era de 14.745 $. Entorn del 16,1% de les famílies i el 23,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hartwell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Hartwell». American Fact Finder. Oficina del Cens dels Estats Units, 12-01-2010.
# Wa (kana)

En l'escriptura japonesa, わ en hiragana o ワ en katakana, és un kana de que representa la mora wa. Ocupa el 44è lloc en el sistema modern d'ordenació gojūon (五十音), entre ろ i ゐ; i el 13è en el poema Iroha, entre を i か.
El caràcter de menor mida ゎ/ヮ, serveix a per formar les mores kwa (かゎ) i gwa (がゎ) que actualment són pràcticament obsoletes en japonès però s'empren en algunes llengües ryukyuenques.

## Escriptura

Tant わ com ワ provenen del kanji 和.
El caràcter わ s'escriu amb dos traços:
* Traç vertical a la part esquerra del caràcter.
* Traç compost per una línia horitzontal molt curta a la part superior esquerra del caràcter, una línia diagonal molt inclinat cap a baix a l'esquerra i una gran corba que s'assembla a un arc de circumferència d'uns 300º en el sentit de les agulles del rellotge. És similar a ね i れ, i es diferencien en el final del segon traç.
El caràcter ワ s'escriu amb dos traços:
* Traç vertical.
* Traç compost per una línia horitzontal, que comença a la part superior del primer traç, i una corba que va cap avall a l'esquerra, semblant al caràcter フ.

## Romanització

Segons els sistemes de romanització Hepburn, Kunrei-shiki i Nihon-shiki, わ i ワ és romanitzada com a "wa".

## Altres representacions

* Sistema Braille:
| wa わ/ワ | va ヷ |
* Alfabet fonètic: 「わらびのワ」 Warabi no "wa", és a dir «el wa de warabi», on warabi significa falguera.
* Codi Morse: －・－

## Referències

* ↑ Bernabé, Marc. Japonès en vinyetes. Norma editorail, maig del 2005, p. 17-19 i 26-28. ISBN 84-9814-162-1.
* ↑ Gilhooly, Helen. Beginner's Japanese Script (en anglès). Teach Yourself, 2003. ISBN 978-0-340-86024-3.
# Continental Indoor Soccer League

La Continental Indoor Soccer League (CISL) fou una competició futbolística professional indoor disputada per clubs dels Estats Units i Mèxic que estigué activa entre 1993 i 1997.

## Historial

Fonts:
| Temporada | Campió | Sèries | Segon |
| 1993 | Dallas Sidekicks | 2-1 | San Diego Sockers |
| 1994 | Las Vegas Dustdevils | 2-1 | Dallas Sidekicks |
| 1995 | Monterrey La Raza | 2-1 | Sacramento Knights |
| 1996 | Monterrey La Raza | 2-0 | Houston Hotshots |
| 1997 | Seattle SeaDogs | 2-0 | Houston Hotshots |

## Referències

* ↑ «Houston Chronicle».
* ↑ CISL Communications. CISL Official Guide. Sports Press LLC, 1997.
* ↑ All-Time CISL Standings
* ↑ Arxivat 2018-09-18 a Wayback Machine. Continental Indoor Soccer League history – American Soccer History Archives
* ↑ «USA - List of League Champions (leaguewise)». RSSSF. [Consulta: 9 febrer 2019].
# Stéphane Augé

Stéphane Augé (Pau, 6 de desembre del 1974) és un ciclista francès, que fou professional entre el 2000 i el 2010.
Va començar la seva carrera l'any 2000 amb l'equip ciclista Festina, que va abandonar el 2002 per anar-se'n al Jean Delatour. L'any 2003 va fitxar pel Crédit Agricole fins que el 2005 va ser fitxat pel Cofidis. Tot i que era essencialment un gregari, Augé també va aconseguir victòries pròpies. Entre elles, destaquen una etapa del Deutschland-Tour 2004 i una etapa de la Volta a Polònia 2006, el seu únic triomf en una cursa de l'UCI ProTour.
Al Tour de França de 2007 va dur el mallot de la muntanya durant dues etapes, fins que el va perdre a mans del seu company d'equip Sylvain Chavanel, que havia sumat molts punts en una escapada a la cinquena etapa. A més de competir en ruta, fa ciclocross durant l'hivern. El 4 de gener de 2011 va anunciar que posava punt final a la seva carrera esportiva i que passava a desenvolupar tasques de director esportiu a l'equip Cofidis.

## Palmarès

* 2000
** Vencedor d'una etapa del Tour de Poitou-Charentes
* 2002
** Vencedor d'una etapa de la Volta a Alemanya
* 2006
** Vencedor d'una etapa del Tour del Llemosí
** Vencedor d'una etapa de la Volta a Polònia
* 2007
** 1r al Gran Premi Cholet-País del Loira
* 2008
** 1r dels Quatre dies de Dunkerque i vencedor d'una etapa
** Vencedor d'una etapa de la Volta a Alemanya

### Resultats al Tour de França

* 2002. 115è de la classificació general
* 2003. Abandona
* 2005. 121è de la classificació general
* 2006. 123è de la classificació general
* 2007. Abandona tot l'equip Cofidis, portant el mallot de la muntanya a manca de dues etapes
* 2008. 139è de la classificació general
* 2009. 136è de la classificació general. Porta el mallot de la muntanya durant una etapa
* 2010. 153è de la classificació general

### Volta a Espanya

* 2007. 126è de la classificació general

## Referències

* ↑ Augé directeur sportif Arxivat 2011-08-25 a Wayback Machine. a lequipe.fr (4 de gener de 2011) (francès)

## Enllaços externs

* Fitxa a sitiodeciclismo.net
# Ahmed Rashwan

Ahmed Rashwan (àrab: احمد رشوان, Aḥmad Raxwān) (Alexandria, 23 d'octubre de 1969) és un director de cinema, guionista i productor de cinema egipci. La seva filmografia inclou una llista de curts, documentals i un llargmetratge. Des de la seva graduació a l'Institut de Cinema del Caire el 1994, va treballar en la promoció de l'onada del cinema independent a Egipte, com a camí alternatiu per superar el domini de la producció cinematogràfica comercialitzada en massa.

## Primers anys

Rashwan va néixer el 23 d'octubre de 1969 a Alexandria, Egipte, en el si d'una família egípcia. La seva passió pel cinema se li va despertar ja a la infància. Va començar les seves activitats als cineclubs des que era estudiant de secundària, i després va publicar una revista de cinema amb els companys alexandrins també entusiastes del cinema com ell.
El 1987 va entrar a la Facultat de Dret i s'hi va graduar el 1990. Després es va traslladar al Caire i va estudiar cinema a l'Institut de Cinema del Caire i s'hi va graduar el 1994. Va fer un curtmetratge anomenat Zamzam com a projecte cinematogràfic de graduació.

## Curtmetratges

Rashwan ha rodat diversos curtmetratges:
* Habib's Birthday (1993)
* Farah Dreams (1994)
* Zamzam (1994)
* Cross Roads (1995)
* The Morning After (2002)
* Without Make-up (2003)

## Documentals

Rashwan ha rodat una vintena de documentals, essent el primer Musafir Khana (1993). També ha treballat com a director i productor executiu de molts documentals produïts per Aljazeera Channel.

## Basra

Després de cinc anys buscant productor, Rashwan va decidir filmar i produir ell mateix el seu primer llargmetratge, Basra (2008), produït com a pel·lícula independent egípcia. Al final va conèixer el productor Haitham Hakki, que estava entusiasmat per completar la producció de la pel·lícula, i li va donar la possibilitat de passar-la de format HD a format 35 mm.
Basra va tenir molt d'èxit en festivals. Es va projectar en dotze festivals i va obtenir sis premis i una menció.

## Referències

* ↑ Ahmed Rashwan a elcinema.com
* ↑ Basra a cineafricano.fcat.es
* ↑ Panorama con guerra de Irak al fondo, Levante_EMV, 21 d'octubre de 2008
# Sainte-Anne-sur-Vilaine

Sainte-Anne-sur-Vilaine (en bretó Santez-Anna-ar-Gwilen) és un municipi francès, situat a la regió de Bretanya, al departament d'Ille i Vilaine. L'any 2006 tenia 936 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 779 | 880 | 846 | 797 | 737 | 779 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Marcel Renaud | |
# Hemibrycon dentatus

Hemibrycon dentatus és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 11,8 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Cauca i rius San Jorge, César i Orihueca.

## Referències

* ↑ Günther, A. 1864. Catalogue of the fishes in the British Museum. Catalogue of the Physostomi, containing the families Siluridae, Characinidae, Haplochitonidae, Sternoptychidae, Scopelidae, Stomiatidae in the collection of the British Museum. Cat. Fishes v. 5: i-xxii + 1-455.
* ↑ BioLib (anglès)
* ↑ Eigenmann, C. H. 1913. Some results from an ichthyological reconnaissance of Colombia, South America. Part II. (Contrib. Zool. Lab. Ind. Univ. Núm. 131). Indiana University Studies Núm. 18: 1-32.
* ↑ «Hemibrycon dentatus». Catalogue of Life. (anglès) (anglès)
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Lucena, C.A.S. i N.A. Menezes 2003. Subfamily Characinae (Characins, tetras). p. 200-208. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Gurutze Fernández Callejo

Gurutze Fernández Callejo, coneguda esportivament com Guru (Urretxu, Guipúscoa, 4 de maig de 1979) és una exjugadora de futbol basca.
Davantera, començà a practicar el futbol en etapa escolar. Als divuit anys fitxà per l'Eibartarrak FT de categoria Nacional i, dues temporades després, jugà a l'Oairtzun KE. La temporada 2003-04 fitxà per l'Athletic Club de Bilbao, amb el qual debutà a la Superlliga Femenina i aconseguí tres títols de Lliga (2003-04, 2004-05, 2006-07). Entre 2007 i 2009 competí amb el Llevant Unió Esportiva, amb el qual guanyà el seu quart títol de Lliga (2007-08). Tornà a l'Athletic Club la temporada 2009-10, retirant-se esportivament el juliol de 2013 després d'haver competit durant vuit temporades amb el club basc. Fou internacional amb la selecció espanyola en cinc ocasions entre 2004 i 2007 i competí amb la selecció del País Basc en dues.

## Referències

* ↑ Río, Endika. «Tzibi y Gurutze dicen agur y cuelgan las botas» (en castellà). Mundo Deportivo, 16-06-2013. [Consulta: 14 agost 2023].
* ↑ Aguado Goñi, Fco Javier. «Gurutze Fernández, una futbolista de Urretxu que suma cuatro títulos de Liga» (en castellà). Diario Vasco, 22-07-2008. [Consulta: 14 agost 2023].
* ↑ Martín, Asís. «Gurutze da "mil gracias" en su despedida del Athletic» (en castellà). El Desmarque, 17-06-2013. [Consulta: 10 gener 2014].
* ↑ «Emakumezkoen nazioartekotasunak» (en euskera). Euskadiko Futbol Federakundea. [Consulta: 14 agost 2023].

## Enllaços externs

* Fitxa de Gurutze Fernández - Athletic Club
# Continental Team Milram

El Continental Team Milram (codi UCI: CTM) va ser un equip ciclista alemany, de ciclisme en ruta que va competir professionalment entre 2006 i 2009. Era l'equip del planter del Team Milram de categoria ProTour. Va tenir categoria continental

## Principals resultats

* Tour del Jura: Andreas Schillinger (2006)
* Gran Premi de la vila de Zottegem: René Obst (2006)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

L'equip participava en les proves dels circuits continentals i principalment en les curses del calendari de l'UCI Europa Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2009 | 46è | Dominik Nerz (374è) |
UCI Europa Tour
| Temporada | Classificació per equips | Millor ciclista en la classificació individual |
| 2006 | 54è | Andreas Schillinger (153è) |
| 2007 | 58è | Christian Kux (677è) |
| 2008 | 92è | Andreas Stauff (455è) |
| 2009 | 99è | Dominik Nerz (594è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Susan Stryker

Susan O'Neal Stryker (n. 1961) és una historiadora estatunidenca, cineasta i professora d'Estudis de Gènere a l'Institute for LGTB Studies de la Universitat d'Arizona i a la Universitat Yale.

## Trajectòria

Els seus articles i llibres centrats en el gènere i la sexualitat humana, com Transgender History (2008), han tingut un paper fonamental en el desenvolupament dels estudis transgènere i en el debat sobre qüestions feministes en els últims anys. A més de l'àmbit acadèmic, ha estat molt vinculada a l'activisme queer des del grup Transgender Nation, del qual va ser una de les fundadores als inicis de la dècada de 1990. També ha estat la directora executiva de la GLBT Historical Society de San Francisco, un centre que recull i fa accessible al públic la història LGBTQ.
D'altra banda, ha dirigit el documental Screaming Queens: The Riot at Compton’s Cafeteria (2005), guanyador d'un Premi Emmy, que recull el testimoni de les dones trans i dels drag-queens que van enfrontar-se a l'assetjament policial a San Francisco l'agost de 1966. Entre els seus llibres sobre història i cultura LGBT, també destaquen Transgender Studies Reader 2 (Routledge, 2013) i Queer Pulp: Perverted Passions from the Golden Age of the Paperback (Chronicle, 2006).

## Obra publicada

* Gay by the Bay: A History of Queer Culture in the San Francisco Bay Area (1996), Chronicle, ISBN 978-0811811873
* Queer Pulp: Perverted Passions from the Golden Age of the Paperback (2001), Chronicle, ISBN 978-0811830201
* The Transgender Studies Reader (2006), Routledge, ISBN 978-0415947091
* Transgender History (2008), Seal Press, ISBN 978-1580052245
* The Transgender Studies Reader 2 (2013), Routledge, ISBN 978-0415517720

## Filmografia

* Screaming Queens: The Riot at Compton's Cafeteria (2005)
* Forever's Gonna Start Tonight (2009)
* Christine in the Cutting Room (2013)
* Disclosure: Trans Lives on Screen (2020)

## Referències

* ↑ Gómez Urzaiz, Begoña «Todos somos un poco trans» (en castellà). El País [Madrid], 28-04-2019. ISSN: 1134-6582.
* ↑ Roqueta, Marta. «Quatre mites sobre la teoria queer (I)». El Temps, 23-01-2020. [Consulta: 21 desembre 2020].
* ↑ Fanlo, Isaias. «El món des d’una mirada trans». Núvol, 05-03-2019. [Consulta: 21 desembre 2020].
* ↑ «Susan Stryker». CCCB. [Consulta: 21 desembre 2020].
# Ahmed Rasim

Ahmed Rasim (Istanbul 1864-Illa d'Heybeli Ada 21 de setembre de 1932) fou un escriptor i historiador turc.
Va col·laborar en nombroses revistes i diaris i va compilar els seus escrits a Makalat ve musahabat (2 volums) i Omr-i edebi (4 volums). Va escriure unes 140 obres incloent algunes novel·les per joves i comtes. En història va escriure entre d'altres Istibaddan Hakimiyyet-i Milliyyeye (història de Turquia entre Selim III i Murat V) i un compendi anomenat Osmanlı Tarihi (Història otomà). Va escriure també obres socials descriptives, de gramàtica, retòrica, i una guia epistolar a més de traduir obres occidentals.

## Bibliografia

* Sabri Esat Siyavuşsgil, Ahmed Rasim a Islam ansiklopedisi, 1940
# Sant Iscle de Miravé

Sant Iscle de Miravé és una església de Pinell de Solsonès (Solsonès) inclosa a l'Inventari del Patrimoni Arquitectònic de Catalunya.

## Descripció

Església d'una sola nau, d'absis rodó (12,20 x 5,40 metres) amb arc presbiteral, orientada a l'est. A l'interior la volta de canó està enguixada. Malgrat que l'ermita és d'origen romànic, ha estat molt modificada posteriorment com la porta d'arc de mig punt adovellat i resseguida per un guardapols. Al frontis hi ha un òcul quadrilobulat i un campanar d'espadanya, que li falta la part superior i està decorat amb uns relleus de pilastres jòniques i unes volutes als costats. Els arquets cecs que decoren exteriorment l'absis també són fruit d'una remodelació.

## Referències

* ↑ «Sant Iscle de Miravé». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 juliol 2015].
# WonderSwan

La WonderSwan és una consola portàtil llançada al Japó per Bandai el 1999. Va ser desenvolupada després per la Gunpei Yokoi, companyia de Koto i Bandai. La WonderSwan va ser feta per competir amb la Neo-Geo Pocket Color i la líder del mercat, la Game Boy Color de Nintendo (tot i que el promotor per al WonderSwan, Gunpei Yokoi, era desenvolupador de l'original Game Boy de Nintendo).

## Especificacions tècniques

* CPU: 16-bit NEC V30 MZ processador a 3,072 MHz
* Pantalla: FSTN reflectiu LCD
** Resolució: 224 x 144 píxels
** 2,49 inchs diagonal
* Interfície: Màx. 512 caràcters, màx. 128 sprites (32 en una línia horitzontal), dues pantalles, pantalla de finestra i finestra de sprite.
* Gràfics: 8-shade de monocrom en el punt de secció de la matriu i sis icones a la secció estàtica.
* So:
** 4 canals digital de so estèreo.
** Fet amb un altaveu de mono o auriculars opcionals amb adaptador estèreo.
* Mida: 74.3 mm x 121 mm x 24.3 mm
* Pes: 93g (sense bateria) 110g (amb bateria)
* Energia: bateria 1 AA o recarregable, ~30-40 hores de joc
* Ports de connexió: Port d'enllaç, Stereo Jack i port de cartutx
* Capacitat de cartutx: ROM i/o RAM - màxim de 128Mbit (com Beat Mania)
* Característiques:
    Pot ser jugat verticalment o horitzontalment.
    Fet en un EEPROM i 1Kbit RAM per agafar dades.
    Control de guardatge d'energia.

## Enllaços externs

* Defunct Games: WonderSwan Review Archive
* Lloc web oficial (japonès)
* nexgam.de - Reviews & Specials (alemany)
# Nukupuu de Maui

El nukupuu de Maui (Hemignathus affinis) és un ocell de la família dels fringíl·lids (Fringillidae).

## Hàbitat i distribució

Habita boscos de les muntanyes de l'illa de Maui, a les Hawaii orientals.

## Referències

* ↑ «Nukupuu de Maui». Cercaterm. TERMCAT, Centre de Terminologia. Rev. 10/04/2022(català)
# Abu-Yaazzà Yalannur ibn Maynun

Abu-Yaazzà (o Abu-Yazà) Yalannur ibn Maynun (àrab: أبو يعزا يلنور بن مينون, Abū Yaʿazzā (o Yaʿzā) Yalannūr ibn Maynūn), també conegut localment i segons la pronunciació marroquina com Mulay Buazza (àrab marroquí: مولاي بوعزة, mūlāy Būʿazza) (mort en 1177) fou un sufí considerat un sant al Marroc. Procedia d'una tribu amaziga de l'Atlàntic, potser els dukkala, tot i que no se sap amb certesa.
Es va instal·lar a l'Atles mitjà, a Taghya, entre Kasabat Tadla i Rabat, la moderna Mulay Buazza, on va fer vida d'asceta. Fou deixeble del patró d'Azammur, Abu-Xuayb Ayyub ibn Saïd as-Sinhají, conegut com a Mulay Buxib. Va morir d'una epidèmia el 1177.

## Bibliografia

* Encyclopaedia of Islam. Second Edition, Brill Publishers, Leiden, s.v. «Abū Yaʿazzā».
# Estenostòmids

Els estenostòmids (Stenostomidae) constitueixen una família de turbel·laris de l'ordre dels catenúlides. Stenostomidae també és un sinònim de Leptotyphlopidae.

## Referències

* ↑ «Turbellarian Taxonomic Database». [Consulta: 11 març 2010].
# Saptoka (cràter)

Sapkota és un cràter d'impacte en el planeta Mercuri de 27,4 km de diàmetre. Porta el nom del poeta nepalès Mahananda Sapkota (1896-1977), i el seu nom va ser aprovat per la Unió Astronòmica Internacional el 2015.

## Referències

* ↑ «Sapkota». Gazetteer of Planetary Nomenclature. United States Geological Survey, 04-11-2015. [Consulta: 31 maig 2017].

## Vegeu també

* Llista de cràters de Mercuri
# Una educació siberiana (pel·lícula)

Una educació siberiana és una pel·lícula italiana dirigida el 2013 per Gabriele Salvatores, que és una adaptació de la novel·la homònima de Nicolai Lilin. Rodada originalment en anglès, la versió subtitulada en català es va estrenar l'any 2015.

## Argument

Kolyma i Gagarin són dos nois que creiexen a en un reducte ètnic d'origen siberià a Transnístria, criats per l'avi de Kolyma, Kuzja. Kuzja imposa una educació molt estricta als nens, centrada en l'odi cap als funcionaris soviètics, la criminalitat de subsistpencia i el respecte a tradicions ancestrals. Després d'un dels seus intents de robatori contra els soviètics, Gagarin és capturat, jutjat i empresonat. Set anys després és alliberat, però malda per sobreviure i acaba introduint-se en el tràfic de drogues, fet que el farà entrar en conflicte amb Kolyma i les tradicions ancestrals del seu clan.

## Repartiment

* John Malkovich, Granpa Kuzja
* Arnas Fedaravicius, Kolyma
* Vilius Tumalavicius, Gagarin
* Peter Stormare, Ink
* Eleanor Tomlinson as Xenya
* Jonas Trukanas, Mel
* Erikas Zaremba, Vitalic
* James Tratas, Shorty

## Referències

* ↑ «'L'estiu i la tardor al regne d'Escampeta' i 'Educació Siberiana' s'estrenen avui en català». CPNL, 30-10-2015. [Consulta: 9 abril 2020].